Naseer Turabi, son of a renowned Shia orator from Pakistan, Allama Rashid Turabi, born in Hyderabad Deccan, 1955 composed many poems and ghazals the most famous being "Woh hamsafar tha magar ussey hamnawai na thee....Ke dhoop, chhaon ka aalam raha judayi na thi....Adawatein thin, taghaful tha, ranjishein thin magar....Bichhadne wale mein sab kucch tha, bewafayi na thi" at the time of the "Fall of Dhaka." It has been on the lips of nearly every Indian and Pakistani.  

Woh ham-safar tha magar us se ham-navayi na thī
Ki dhuup chhanv ka aalam raha judayi na thi

Na apna ranj na auron kā dukh na tera malal
Shab-e-firaq kabhi ham ne yun ganwayi na thi

Mohabbaton ka safar is tarah bhi guzra tha
Shikasta-dil the musāfir shikasta-payi na thi

Adavatein thin, taghaful thaa, ranjishen thin magar
Bichhadne waale mein sab kuchh thaa, bewafayi na thi

Bichhadte waqt un aankhon mein thī hamari ġhazal
Ghazal bhi vo jo kisi ko abhī sunāayi na thi

Kise pukaar rahaa tha woh doobta hua din
Sadā to aayi thi lekin koyi duhaayi na thi

Kabhī ye haal ki donon mein yak-dili thi bahut
Kabhi yeh marhala jaise ki aashnaayi na thī

Ajeeb hotī hai raah-e-suḳhan bhi dekh "Nasīr"
Wahan bhī aa gayee aḳhir, jahaan rasayi na thi